TARYBOS SPRENDIMAS
2007 m. liepos 23 d.
dėl Susitarimo, steigiančio Europos bendrijos bei jos valstybių narių ir Čilės Respublikos asociaciją antrojo papildomo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, pasirašymo ir laikinojo taikymo
(2007/611/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies pirmos pastraipos pirmuoju bei antruoju sakiniu,
atsižvelgdama Bulgarijos Respulikos ir Rumunijos stojimo sutartį, ypač į jos 4 straipsnio 3 dalį,
atsižvelgdama Bulgarijos Respulikos ir Rumunijos stojimo aktą, ypač į jo 6 straipsnio 2 dalį,
atsižvelgdama į Komisijos pasiūlymą,
kadangi:
(1)
2006 m. spalio 23 d. Taryba įgaliojo Komisiją Europos bendrijos ir jos valstybių narių vardu vesti derybas su Čilės Respublika dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, antrojo papildomo protokolo siekiant atsižvelgti į Bulgarijos Respublikos ir Rumunijos įstojimą į Europos Sąjungą.
(2)
Šios derybos baigtos ir 2007 m. kovo 26 d. buvo parafuotas antrasis protokolas.
(3)
Su sąlyga, kad bus sudarytas vėliau, antrąjį papildomą protokolą reikėtų pasirašyti Bendrijos bei jos valstybių narių vardu ir pritarti tam tikrų jo nuostatų laikinajam taikymui,
NUSPRENDĖ:
Vienintelis straipsnis
1. Tarybos pirmininkas įgaliojamas paskirti asmenį (-is), Europos bendrijos ir jos valstybių narių vardu įgaliotą (-us) pasirašyti Susitarimo, steigiančio Europos bendrijos bei jos valstybių narių ir Čilės Respublikos asociaciją, antrąjį papildomą protokolą, siekiant atsižvelgti į Bulgarijos Respublikos ir Rumunijos įstojimą į Europos Sąjungą.
Antrojo papildomo protokolo tekstas pridedamas prie šio sprendimo.
2. Kol įsigalios antrasis papildomas protokolas, laikinai taikomi jo 2, 3, 4 ir 9 straipsniai.
Priimta Briuselyje 2007 m. liepos 23 d.